Diari Oficial de la Generalitat Valenciana


Sumari del DOGV 1938, del 07-01-1993 (1993/826821)

RESOLUCIÓ de 24 de novembre de 1992, de la Direcció General de la Funció Pública, per la qual convoca el concurs general de trasllats número 17/92-FE/L, per a la provisió de llocs de treball de naturalesa funcionarial, sector d'administració especial, grup A: Professor Nàutico-pesquer; grup B: Redactor, Professor Nàutico-pesquer, Tècnic d'Investigació, Director de Llar, Director de Residencia Comarcal, Redactor i Coordinador Extensió Teatral; grup C: Supervisor Manteniment, Analista de Laboratori, i Educador Escola Infantil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1938

Data del DOGV
:   07-01-1993

Secció del DOGV
:   AUTORITATS I PERSONAL

Número del document
:   1993/826821


Data del document
:   24-11-1992

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 24 de novembre de 1992, de la Direcció General de la Funció Pública, per la qual es convoca el concurs general de trasllats núm. 17/92-FE/L, per a la provisió de llocs de treball de naturalesa funcionarial, sector administració especial: grup A: Professor Nàutico-pesquer; grup B: Redactor, Professor Nàutico-pesquer, Tècnic d'Investigació, Director Llar, Director Residència Comarcal, Redactor i Coordinador Extensió Teatral; grup C: Supervisor Manteniment, Analista Laboratori, i Educador Escola Infantil.  
Vist que hi ha llocs de treball vacants dels grups A, B i C, sector administració especial, a les distintes conselleries, la provisió dels quals s'ha d'efectuar mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, resolc:  
Convocar concurs per a la provisió dels llocs de treball que s'allisten en els annexos II a XI d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs:  
1) Els funcionaris de carrera dels grups A, B i C, sector administració especial, al servei de l'administració del Consell de la Generalitat Valenciana, i els funcionaris de les corporacions locals de la Comunitat Valenciana seleccionats pel sistema previst per l'article 10.1 del Decret Legislatiu de 20 de març de 1991, del Consell de la Generalitat Valenciana, que ocupen llocs de les especialitats a què es refereix aquesta convocatòria i que es troben en qualsevol de les següents situacions administratives:  
- Servei actiu, sempre que hagen estat amb destinació definitiva un mínim de dos anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del text refós de la Llei de la Funció Pública Valenciana.  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut, dos anys des de la declaració en l?esmentada situació.  
- Serveis Especials.  
- Serveis en altres administracions públiques.  
2) Els contractats laborals amb caràcter indefinit al servei de l'administració del Consell de la Generalitat Valenciana que estiguen ocupant llocs de treball del grup, sector i especialitat a què es refereix aquesta convocatòria, i que es troben en qualsevol dels següents casos:  
- Servei actiu.  
- Excedència voluntària. En el cas d'excedència per interès particular caldrà acreditar que el dia d'acabament del termini de presentació d'instàncies ha transcorregut més d'un any des de la declaració d'aquesta situació.  
B) Forçosos. Estan obligats a participar en aquest concurs:  
1) Els funcionaris de carrera excedents forçosos i els suspensos que hagen acomplert el període de suspensió.  
2) Els funcionaris de carrera amb destinació provisional.  
3) Els contractats laborals amb caràcter indefinit que estiguen en servei actiu amb destinació provisional.  
Els excedents forçosos i suspensos que no participen en aquest concurs seran declarats excedents voluntaris.  
En el cas del personal amb destinació provisional a què fan referència els punits 2) i 3) d'aquest apartat que no participen en aquesta convocatòria quedaran sense destinació i a disposició del secretari general de la conselleria on prestaven serveis.  
Segona. Presentació de sol·licituds  
Les sol·licituds, adaptades al model que es publica en l'annex I, caldrà presentar-les en el termini de 15 dies hàbils, comptadors des de l?endemà de la publicació d'aquesta convocatòria en el DOGV, al Registre General de la Conselleria d'Administració Pública, c/ Miquelet, número 5,46868, València, en els serveis centrals i territorials de les distintes conselleries o en les oficines públiques a què fa referència l'article 66 de la Llei de Procediment Administratiu.  
A la sol·licitud s'adjuntarà fotocòpia compulsada del DNI del sol·licitant i una còpia de l'annex de la presa de possessió en el lloc de treball que ocupa actualment.  
Els participants voluntaris, i també els excedents forçosos, suspensos i el personal amb destinació provisional a què fa referència les punts 2) i 3) de l'apartat B), presentaran, a més a més, tots aquells documents acreditatius de l'antiguitat, titulacions, grau personal reconegut, treball dut a terme, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja constaren en la Unitat de Registre de Personal, sols caldrà esmentar-los en la sol·licitud sense aportar els documents corresponents.  
Tercera. Llocs que es poden sol·licitar  
A) Els participants amb caràcter voluntari sol·licitaran, per ordre de preferència, els llocs de treball del seu grup i especialitat inclosos en els corresponents annexos.  
B) Els participants amb caràcter obligatori hauran de sol·licitar, per ordre de preferència, tots els llocs de treball del seu respectiu grup i especialitat objecte d'aquesta convocatòria.  
Quarta. Barem de mèrits  
La valoració dels mèrits al·legats pels participants a què fa referència la base primera, apartat A) i apartats B 1), B2) i B3), es farà d'acord amb el barem aprovat per Decret 117/91, de 26 de juny, del Consell de la Generalitat Valenciana (DOGV núm. 1577, de 2 de juliol de 1991). L'entrevista prevista en el citat decret no es realitzarà si la comissió avaluadora no ho considera necessari.  
Cinquena. Comissió avaluadora  
L'avaluació dels mèrits la farà la comissió avaluadora integrada pels següents membres:  
Titulars:  
- Sra. Isabel Zafrilla López, presidenta i representant de la Direcció General de la Funció Pública.  
- Sr. Salvador Sánchez Torres, secretari i representant del Servei Valencià de Salut.  
- Sr. Agapito Martínez Ansuátegui, representant de la Conselleria de Sanitat i Consum.  
- Sr. Alejandro Molero Madero, representant de la Conselleria de Medi Ambient.  
- Sr. Francesc Salom Salom, representant del sindicat CCOO.  
- Sra. Carmen Chofre Navarrete, representant del sindicat UGT.  
- Sr. Juan L. Mico Jornet, representant del sindicat CSIF  
Suplents:  
- Sra. Pilar Cardona Prósper, presidenta i representant de la Direcció General de la Funció Pública.  
- Sra. Carmen Puchal Sanchis, secretaria i representant del Servei Valencià de Salut.  
- Sra. Concepción Rico Canet, representant de la Conselleria de Sanitat i Consum.  
- Sr. Enrique Pellicer Batiste, representant de la Conselleria de Medi Ambient.  
- Sra. Cristina Domingo Pérez, representant del sindicat CCOO.  
- Sr. Antonio Femenia Castillo, representant del sindicat UGT.  
- Sr. José Antonio Armesto Diaz, representant del sindicat CSIF.  
Sisena. Adjudicació de destinacions  
A). L'adjudicació de destinacions es farà d'acord amb el següent ordre de prioritat:  
Els funcionaris de carrera i personal laboral amb caràcter indefinit a què fa referència la base primera, segons l'ordre de la puntuació que s'hagués aconseguit per aplicació del barem assenyalat en la base quarta, sense perjudici del que disposa l'article 42 del Decret Legislatiu de 20 de març de 1991, del Consell de la Generalitat Valenciana.  
Setena. Resolució del concurs  
Aquesta convocatòria la resoldrà la Direcció General de la Funció Pública en un termini no superior a 3 mesos, comptadors des de l?endemà de la data d'acabament del termini de presentació d'instàncies.  
Vuitena. Irrenunciabilitat de les destinacions  
1) Els participants podran desistir de la seua instància dins del termini de presentació d'aquestes. Transcorregut l?esmentat termini no s'acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) La destinació adjudicada és irrenunciable, llevat de quan s acredite haver obtingut una altra destinació mitjançant convocatòria pública que s'haja publicat amb data anterior a l'adjudicació d'aquesta. En aquest cas, l?interessat comunicarà a la Direcció General de la Funció Pública aquesta circumstància des de l?endemà de la publicació de la resolució d'aquest concurs en el DOGV fins a l'acabament del termini de presa de possessió.  
Novena. Cessament i presa de possessió  
En la resolució d'aquest concurs s'indicarà expressament la data de començament dels terminis de cessament i presa de possessió.  
Deu. Recursos  
Aquesta convocatòria i els actes que se'n deriven podran ser impugnats d'acord amb el que preveu la Llei de Procediment Administratiu.  
València, 24 de novembre de 1992.- El Director General de la Funció Pública: Luis Felipe Martínez Martínez.  
Veure annex